Čović: Presuda Prliću i ostalima vređa mnoge žrtve\nPredsedavajući Predsedništva Bosne i Hercegovine i lider HDZ BiH Dragan Čović izjavio je danas da presuda Haškog tribunala "hrvatskoj šestorki" nije utemeljena na činjenicama i da vređa mnoge žrtve u toj zemlji.\n"Na području BiH napravljeno je mnoštvo zločina, a svaki zločin, bez obzira gde je napravljen, u Grabovici, Mostaru ili Ahmićima, zločin je. Svaki zločinac koji ga je izveo je samo zločinac", rekao je Čović novinarima posle obeležavanja godišnjice formiranja Oružanih snaga BiH u kasarni Rajlovac.\nOn je ocenio da "selektivna pravda neće pomoći BiH da reši otvorena pitanja iz skorije prošlosti".\nPrema njegovim rečima, moraju se koristiti isti standardi za ocenjivanje svakog logora u BiH, bez obzira na to koja strana ga je formirala.\n"Morate koristiti iste standarde kada vrednujete 331 logor Armije BiH i hiljade ubijenih civila, a među njima stotine dece i hiljade vojnika, kao i svaki drugi logor širom BiH", rekao je Čović.\nHrvatski član Predsedništva BiH je dodao da je "svaka žrtva vredna poštivanja, gde god ona bila".\nČović je kazao i da presuda Prliću i drugima neće ni na koji način doprineti promeni odnosa prema drugim presudama.\n"Na svaku dosadašnju presudu postojala su tri pogleda, pa i na ovu. Videli ste kako na nju reaguje hrvatski narod, kako bošnjački i kako srpski. Isto to se desilo i sa svakom prethodnom presudom", naveo je.\nUpitan da li smatra da su zaista počinjeni zločini za koje je "hrvatska šestorka" osuđena, Čović nije želeo da odgovori, dodavši da bi "o tome mogao napisati knjigu".\nHaški tribunal je juče pravosnažno potvrdio višegodišnje zatvorske kazne zvaničnicima bosanskih Hrvata, predvođenih Jadrankom Prlićem, za ratne zločine nad Bošnjacima u BiH, 1993-94. godine. Tribunal je potvrdio i da su u udruženom zločinačkom poduhvatu progona bosanskih Muslimana, zajedno sa osuđenima, učestvovali i tadašnji predsednik Hrvatske Franjo Tuđman i drugi zvaničnici Hrvatske.


Lorenco danas na operaciji - Moto Berza\nTrostruki MotoGP šampion, Horhe Lorenco, danas će imati drugu operaciju u nešto više od mesec dana, a sve zbog problema sa desnim stopalom.\nŠpanac je u Aragonu imao žestok pad, pri kojem je iščašio prst na nozi, uz prelom druge metatarzalna kosti.\nUprkos tome, na stazu se vratio već na narednoj trci, voženoj na Tajlandu, na kojoj je opet imao pad, povredivši levi zglob, koja je skratila sezonu, ujedno njegovu poslednju kao vozača Ducati tima.\nLorenco je operaciju zgloba imao krajem oktobra, a pokušao je da se vrati na stazu na Motegiju i Sepangu, doduše neuspešno, da bi nastupio na finalu sezone u Valensiji, gde je osvojio 12. mesto.\nUprkos povredi stopala, Lorenco je nastavio sa redovnim aktivnostima i treninzima, ali je bilo primetno da pomalo hramlje, dok se u više navrata žalio na neugodan osećaj u stopalu.\nTaj problem bi trebalo da bude otklonjena klinici Kiron.\nZa udes na Aragonu, Lorenco je optužio Marka Markesa, svog novog klupsog kolegu od 2019. Lorenco je već imao debi na RC213V mašini, na testu u Valensiji, gde je na prvom danu imao 12. vreme, da bi dan kasnije svoj učinak popravio.\nOvog meseca će i Markes na operaciju i to operaciju ramena, dok se glavni Hondin satelitski vozač, Kal Kračlou, trenutno oporavlja od dve operacije na desnoj nozi, nakon nimalo naivnog pada na Filip Ajlendu.


UPFBiH pozvalo banke da ne povaćavaju kamate privrednim društvima – Fokus.ba\nUPFBiH pozvalo banke da ne povaćavaju kamate privrednim društvima\nOd banaka u narednom periodu očekujemo da pokažu malo više društvene odgovornosti u smislu očuvanja radnih mjesta i privrednih subjekata koji su njihovi najznačajniji klijenti, istakli su iz Udruženja poslodavaca FBiH\nUdruženje poslodavaca Federacije Bosne i Hercegovine posljednjih dana obaviješteno je od određenog broja članica da su im poslovne banke sa kojima sarađuju najavile povećanje kamata u narednom periodu. U Udruženju poslodavaca FBiH smatraju da je, ukoliko su ove informacije tačne, pa čak i ukoliko je ta opcija navedena u ugovorima koje banke imaju sa privrednim društvima, povećanje kamata sasvim neprimjereno, prenosi Anadolu Agency (AA).\n“Najava povećanja kamata na postojeće kredite kompanijama je neprihvatljiva i nekorektna. U uslovima kada kompletna svjetska pa tako i bh. privreda trpi stravične posljedice krize izazvane pandemijom koronavirusa, pokušaj pojedinih banaka da povećanjem kamata sačuvaju ionako visoke bankarske profite, u potpunosti zanemarujući interese klijenata, smatramo neprihvatljivim“, ističu iz UPFBiH.\nIz UPFBiH još jednom naglašavaju da u uslovima krize svi moraju preuzeti svoj dio tereta kako bi se kriza što bezbolnije prevazišla, pa tako i banke.\n“Od banaka u narednom periodu očekujemo da pokažu malo više društvene odgovornosti u smislu očuvanja radnih mjesta i privrednih subjekata koji su njihovi najznačajniji klijenti. Također, očekujemo da u prvom planu poslovanja banaka bude opšti društveni interes, a ne briga za vlastiti profit“, naglašavaju iz UPFBiH.\nIstiču da će UPFBiH pratiti situaciju sa najavljenim povećanjem kamata te ukoliko do toga dođe, biće zatražena intervencija nadležnih institucija i o tome će obavijestiti javnost.\nUPFBiH traži od zastupnika Parlamenta da donesu izmjene i dopune Zakona o radu u interesu radnika i poslodavaca


SUTRA OD DRŽAVE PARE ZA VIŠE OD MILION LJUDI Stiže i nagrada od 3.000 dinara, ali pre toga na račune će „leći“ mnogo više novca – UDARNA VEST . rs\nSUTRA OD DRŽAVE PARE ZA VIŠE OD MILION LJUDI Stiže i nagrada od 3.000 dinara, ali pre toga na račune će „leći“ mnogo više novca\nponedeljak, 7. juna, 2021 UdarnaVest .rs\nSa ovom isplatom praktično se završava treći paket pomoći koji je uključivao podršku svim preduzećima. Ova podrška je pokrila zarade za mart, april i maj, a firme će ukupno, po svakom radniku, dobiti nešto više od 46.000 dinara, odnosno tri puta po 15.450, što je polovina januarske minimalne plate u Srbiji.\nPravo na ovu pomoć ima nešto više od milion i po radnika, mada je broj prijavljenih za pomoć bio značajno manji – oko 1,2 miliona u proseku mesečno.\nInače, kako su za Blic potvrdili u Ministarstvu finansija, za 3.000 dinara do jutros se prijavilo 1.158.624 građana. Rok za prijavu ističe 15. juna, a pravo na ovu pomoć imaju svi građani koji su vakcinisani do danas i koji su se za vakcinaciju prijavili do 31. maja.\nKalendar isplata i prijava za ostalu državnu pomoć:\n15. jun – kraj prijave za 3.000 dinara za vakcinisane\ndruga polovina juna – uplata 3.000 dinara za vakcinisane\nSeptembar – penzioneri dobijaju dodatnih 50 evra\nNovembar – isplata drugih 30 evra za sve kategorije građana\nŠto se tiče penzionera, posle isplate od 30 evra u maju, i 3.000 dinara za vakcinisane, oni će u septembru dobiti i dodatnih 50 evra. Sledeće isplata je u novembru i tada će svi ostali građani dobiti drugih 30 evra.\nVlada je prošle nedelje usvojila i nova pravila koja se tiču najmanjih plata u Srbiji, a koja donose revolucionalno dobre promene za stotine hiljada naših radnika.\nministastvofinansija, pomocprivredi, pomocvakcinisanimgrađanima\nŠPANIJA SE OTVARA ZA TURISTE Uslov je da ste vakcinisani, a evo koje sve vakcine dolaze u obzir\nOD DRŽAVE I DO 90.000 DINARA: Opštine počele da daju pare za stolariju i grejanje! Jošuvek možete da se prijavite\nDANAS POČINJE PRIJAVA ZA SUBVENCIJE! Privrednicima 100 evra po prodajnom mestu i 100 evra po fiskalnom uređaju


TROCIFREN BROJ NOVOZARAŽENIH SAMO U BEOGRADU! Ovo je najnoviji korona presek po gradovima! - Informer\nU Srbiji je u protekla 24 sata potvrđeno 568 novih slučajeva korona virusa, a od posledica te infekcije preminulo je još 17 osoba\nNajviše novozaraženih registrovano je u Beogradu, 135.\nTROCIFREN BROJ NOVOZARAŽENIH SAMO U BEOGRADU I NOVOM SADU! Ovo je najnoviji korona presek po gradovima!\nU Novom Pazaru potvrđeno je 30 novih slučajeva kovid-19, u Kragujevcu i Nišu po 23 slučaja, a u Novom Sadu još 22 osobe su inficirane korona virusom.\nBeograd Srbija korona virus kovid 19 presek po gradovima


Predloženo je produženje roka za ažuriranje podataka u CROSO do 31.12.2020. godine\nDatum objave: 02-12-2019\nVlada RS na sednici održanoj 28. novembra 2019. godine, utvrdila je Predlog zakona o izmenama i dopunama Zakona o Centralnom registru obaveznog socijalnog osiguranja i uputila ga u skupštinsku proceduru.\nPredloženim izmenama i dopunama predviđa se da Registar osiguranika, odnosno osiguranih lica, kao i evidencija obveznika doprinosa u jedinstvenoj bazi podataka, između ostalog sadrži i podatke o porezu na dohodak građana, a za Poresku upravu da ovaj podatak ažuriran dostavlja Centralnom registru obaveznog socijalnog osiguranja (dalje: Centralni registar).\nPredloženo je i produženje roka za preuzimanje poslova vođenja Registra zaposlenih, izabranih, imenovanih, postavljenih i angažovanih lica kod korisnika javnih sredstava od strane Centralnog registra do 1. januara 2021. godine. Takođe, predloženo je i produženje roka za ažuriranje podataka u Centralnom registru za podnosioce jedinstvene prijave na obavezno socijalno osiguranje za još godinu dana, odnosno do 31. decembra 2020. godine.


Petar Miletić - Blic Online\nLideri partija bez saglasnosti o oružanim snagama, srpski poslanici protiv\nPriština - Skupština Kosova glasala je sa 83 glasa za i dva protiv da se za sutra odlaži tačka o osnivanju oružanih Snaga Kosova, koja je bila na dnevnom redu današnje sednice.\nMiletić: Srpski poslanici glasali za Euleks i specijalni sud\nPriština - Zamenik predsednika Skupštine Kosova Petar Miletić rekao je da su srpski poslanici na današnjem zasedanju kosovskog parlamenta jedinstveno podržali odluke o produžetku mandata Euleksa i osnivanju specijalnog suda za zločine pripadnika OVK. Na sednici je u celosti izglasan međunarodni sporazum EU i Kosova kojim se odobrava da se formira specijalni sud za ratne zločine.\nMiletić: Skupština Kosova u sredu o produženju mandata Euleksa\nKosovska Mitrovica - Potpredsednik Skupštine Kosova Petar Miletić izjavio je danas da će poslanici Skupštine Kosova u sredu raspravljati o produženju mandata Euleksa na Kosovu.\nAmandmani o osnivanju oružanih snaga stigli u kosovski parlament\nPriština - Zamenik predsednika Skupštine Kosova Petar Miletić izjavio je da su amandmani na Ustav Kosova koji se tiču osnivanja oružanih snaga, danas stigli u Predsedništo parlamenta.\nMiletić: Rezervisana mesta važna za integraciju Srba\nZamenik predsednika Skupštine Kosova Petar Miletić izjavio je da srpski poslanici još nemaju odgovor da li će u narednom mandatu te skupštine biti i rezervisanih mesta pored garantovanih, zbog čega su pre nekoliko dana najavili bojkot rada parlamenta.\nUsvojen kosovski zakon o izborima u prvom čitanju\nPriština - Skupština Kosova danas je u prvom čitanju usvojila Nacrt zakona o opštim izborima protiv kojeg su se izjasnili poslanici iz srpske i pojedinih drugih manjinskih zajednica.\nŽbogar za rezervisana mesta u Skupštini Kosova\nČaglavica - Specijalni predstavnik Evropske unije (EU) na Kosovu Samuel Žbogar izjavio je da bi bilo "dobro, korisno i pozitivno" da se produži pravo na rezervisana mesta za manjinske zajednice u Skupštini Kosova i u narednom mandatu, preneo je danas KIM radio.\nZamenik predsednika Skupštine Kosova Petar Miletić najavio je danas da će srpski poslanici blokirati rad Skupštine ako do četvrtka ne dobiju potvrdu da će manjinske zajednice dobiti rezervisana mesta u parlamentu.\nMiletić: Hapšenje Ivanovića doprinelo destabilizaciji\nPotpredsednik Skupštine Kosova Petar Miletić izjavio je danas da je privodjenje lidera Gradjanske inicijative SDP Olivera Ivanovića, kome je odredjeno zadržavanje od 30 dana, destabilizovalo političku scenu na severu Kosova.\nZajednica srpskih opština kao međunivo između centralne i lokalne vlasti\nPotpredsednik kosovske skupštine Petar Miletić izjavio je da će Zajednica srpskih opština biti međunivo između centralne i lokalne vlasti na Kosovu.\n"Građanska inicijativa srpska": Vulin smeta Prištini što ujedinjuje Srbe\n"Građanska inicijativa srpska" kritikovala je navode potpredsednika Skupštine Kosova Petra Miletića, koji je funkcioner SLS, da je ministar bez portfelja Aleksandar Vulin isprovocirao zabranu poseta srpskih zvaničnika.\nMiletić: Beograd da učestvuje u rešavanje problema severa\nPotpredsednik Skupštine Kosova Petar Miletić izjavio je danas da zvanični Beograd mora biti uključen u rešavanje pitanja severa Kosova i da se taj problem mora rešiti.\nMiletić sumnja da će napadači na njega biti pronađeni\nPotpredsednik kosovske skupštine Petar Miletić, na koga je pre dve godine pokušan atentat u severnom delu Kosovske Mitrovice, izjavio je danas da sumnja da će napadači na njega ikada biti pronađeni.\nPotpredsednik Skupštine Kosova i funkcioner Samostalne liberalne stranke Petar Miletić izjavio je danas da Srbija treba da odustane od organizovanja lokalnih izbora u opštinama na Kosovu, jer bi bili "prst u oko međunarodnoj zajednici".\nPotpredsednik Skupštine Kosova kritikovao Ivicu Dačića\nPotpredsednik Skupštine Kosova Petar Miletić kritikovao je ministra unutrašnjih poslova Srbije Ivicu Dačića zbog "proratnih" izjava, a kosovskog ministra unutrašnjih poslova Bajrama Redžepija zbog pretnji silom na severu Kosova.\nRanjen kosovski poslanik Petar Miletić\nU oružanom napadu, koji se dogodio juče oko 8 sati, na raskrsnici ulica Filipa Kljajića i Tanaska Rajića u severnom delu Kosovske Mitrovice ranjen je Petar Miletić, šef Poslaničkog kluba Srba u Skupštini Kosova i generalni sekretar Samostalne liberalne stranke. Miletić je pogođen sa tri hica u obe noge, potvrdio je „Blicu“ Egrin Medić, portparol regionalne KPS.


11:27 15 Jun 2021\nDamask je osigurao sve uslove kako bi stručnjaci Organizacije za hemijsko oružje (OZHO) mogli bezbedno da sprovedu istragu o navodnom korišćenju hemijskog oružja u Dumi, Istočnoj Guti, izjavio je stalni predstavnik Rusije pri UN u Ženevi Genadij Gatilov.\nGatilov postavljen na mesto ambasadora Rusije pri UN\nPredsednik Rusije Vladimir Putin potpisao je ukaz kojim se zamenik ministra inostranih poslova Rusije Genadij Gatilov postavlja na mesto stalnog predstavnika Rusije pri Ujedinjenim nacijama u Ženevi.\nRusija: UN da odustane od nelegitimnog mehanizma za prikupljanje dokaza o zločinima u Siriji\nRusija poziva UN da odustane od ustanovljenog mehanizma za prikupljanje dokaza o zločinima u Siriji, izjavio je zamenik ministra spoljnih poslova Genadij Gatilov.\nSavet bezbednosti UN proširio sankcije Severnoj Koreji\nSavet bezbednosti Ujedinjenih nacija proširio je sankcije protiv Severne Koreje. To je navedeno u rezoluciji koju su pripremile Sjedinjene Američke Države, a koja je jednoglasno usvojena večeras.\nNacrt rezolucije o Siriji, koji je pripremila Francuska, sadrži niz neprihvatljivih stavova, izjavio je zamenik ministra inostranih poslova Rusije Genadij Gatilov.


HomePolitikaSamo dijalog i kompromis mogu osigurati napredak\n13/05/2021Redakcija BALKAN TVPolitika, Vesti, za slajder0\nBeograd/Atina, 13. maj 2021.\nPredsednica Vlade Republike Srbije Ana Brnabić istakla je danas u Atini da za pitanje Kosova samo dijalogom i kompromisom može biti postignuto trajno rešenje, bez kojeg nema stabilnosti, investicija, pa tako ni budućnosti za mlade.\nBrnabić je, na Delfi ekonomskom forumu, u razgovoru sa glavnim i odgovornim urednikom dnevnika „Katimerini“ Atanasiosom Elisom, upitana za situaciju u vezi sa Kosovom, rekla da je, iako je dijalog trebalo da podstaknu Vašingtonski sporazum i imenovanje specijalnog izaslanika EU, nažalost došlo do promena u Prištini.\nPredsednica Vlade je istakla da ne razume to što premijer privremenih prištinskih institucija Aljbin Kurti smatra da dijalog nije ključni prioritet Prištine, ocenivši da bi dijalog trebalo da bude glavni prioritet jer bez njega nema trajnog rešenja.\nOna je ukazala na to da Beograd čeka na nastavak dijaloga, ali da je „lopta na strani Prištine“, izrazivši nadu da će uskoro stići potvrda za novi datum.\nDijalog je veoma težak, u njemu su potrebni hrabri lideri, ali je jedini način za napredak. Što pre nastavimo dijalog, to je bolje po sve u regionu, poručila je premijerka.\nBrnabić je, odgovarajući na pitanje da li nova američka administracija igra ulogu u potrazi za rešenjem, izrazila uverenje da je inicijativa sada na EU, podsetivši na to da je šef evropske diplomatije Žozep Borelj zakazao nastavak dijaloga, ali da je on odložen zbog Prištine.\nPredsednica Vlade je, na pitanje o Prespanskom sporazumu, naglasila da je Srbija odmah podržala taj dogovor, napomenuvši da je to bila dobra vest, koja je omogućila Severnoj Makedoniji da nastavi evropski put.\nPremijerka je ukazala na to da je Prespanski sporazum dokazao i da istorijski teška pitanja mogu da se reše dijalogom, što je važno i za dijalog sa Prištinom.\nPrespanski sporazum je dobar primer kako se nadamo da će se rešiti stvari sa Prištinom, navela je Brnabić, ističući da taj dokument pokazuje i da, čim se postigne komprimis, svi treba da ga prihvate.\nOna je, govoreći od odnosima sa Grčkom, istakla da je imala veoma dobar razgovor sa grčkim premijerom Kirijakosom Micotakisom, sa kojim je postigla dogovor o sledećem sastanku Visokog saveta za saradnju dveju zemalja.\nBrnabić je prenela da građani Srbije vole Grčku i njeno more i da ne mogu dočekati da ovog leta odu na odmor u tu zemlju, napomenuvši da su dve zemlje ranije dogovorile bilateralni sporazum o međusobnom priznavanju serftifikata o vakcinaciji, što će omogućiti građanima da putuju bez administrativnih prepreka.\nDrugi važan sporazum je, kako je objasnila, dokument koji treba da bude potpisan sledeće nedelje u Atini, a tiče se ukidanja naplate rominga, što će biti dodatni podstrek građanima Srbije da dođu u Grčku.\nPrema njenim rečima, priznavanje digitalnih sertifikata već je u primeni, a sporazum o romingu trebalo bi da stupi na snagu odmah po potpisivanju.


PRAKSA U OSNIVANЈU POLЈOPRIVREDNE ZADRUGE - Rašić Suzana - Forum PSSS - PSSS\n24 jul 2017 13:34\t#28941 od Rašić Suzana\nPRAKSA U OSNIVANЈU POLЈOPRIVREDNE ZADRUGE - Rašić Suzana was created by Rašić Suzana\nPRAKSA U OSNIVANЈU POLЈOPRIVREDNE ZADRUGE\nPočetne korake u osnivanju zadruge obično preduzimaju preduzimački usmereni pojedinci koji imaju veće stručno i opšte obrazovanje ili veće radno iskustvo, a bolje poznaju mogućnosti i prednosti organizacije nad pojedincem u poslovnom smislu. U osnovački poduhvat kreću najpre uglavnom lica koja prate promene u društvu i otvorena su za nova saznanja. To su obično pojedinci koji imaju smelost za promene i veruju u njihovu ostvarljivost, lica koja prepoznaju mogućnosti zadružne organizacije. Oni ne moraju da odmah doprinesu osnivanju zadruge u prvom pokušaju, ali bar mogu da prošire saznanje delu poljoprivrednika kojima bi ono moglo da bude korisno u nekom drugom pokušaju.\nNa sastancima i predavanjima je neophodno da prisutna lica budu što potpunije obaveštena o tome zašto je zadružno organizovanje korisno i moguće. Ovi sastanci treba da doprinesu potpisivanju ugovora o osnivanju zadruge između zaineresovanih pojedinaca. Kada do takvog ugovora ili dogovora dođe, kojim se utvrde pojedinosti, onda treba da se pristupi pripremama za osnivačku skupštinu. U praksi se uglavnom bez ozbiljnijih priprema ide na osnivačku skupštinu. To je rizik jer svi osnivači nisu prethodno dovoljno obavešteni o važnim, nameravanim odlukama. Može da ne postoji u dovoljnom broju njihova prethodna pojedinačna saglasnost za osnivanje zadruge. Potpisani ugovor o osnivanju zadruge omogućuje sigurniji uspeh osnivačke skupštine.\nZa osnivačku skupštinu se pripremaju osnivački spisi sa kojim, u bitnim pojedinostima, treba da se upoznaju osnivači na toj skupštini. Osnivačke spise može da obezbedi zadružni savez i lica koja imaju iskustva u registrovanju preduzeća.\nPrikladno je da se izbere takvo ime ("firma") zadruge koje se odnosi na osnovnu delatnost ili na kraj u kome se zadruga nalazi. Zadruge opšteg tipa mogu da imaju pridev "opšta" u nazivu. Osnivači ne treba da se ustručavaju da koriste celishodniji naziv - "poljoprivredna zadruga", jer ona ovako nazvana obuhvata i pojam ratarstva i drugih delatnosti, dok pridev "zemljoradnička" bukvalno ima uže značenje.\nPosebne zadruge se po pravilu ne označavaju pridevom na prethodni način, već se njihova posebnost konkretno izražava za delatnost na koju su naročito usmerene, na primer voćarska zadruga, kalemarska zadruga, pčelarska zadruga itd. U pisanju imena organizacija, pa i zadruga, na nivou osnovne pismenosti i kulture je poštovanje ustavne odredba o zvaničnom pismu, što je uobičajeno ponašanje u svetu. To znači neprihvatanje malograđanskog izbegavanja zvaničnog državnog pisma na memorandumu, pečatu i zaštitnom znaku.\nKod izbora delatnosti potrebno je da se registruje veći broj njih, uključujući i one koje se nebi odmah obavljale. Time bi se, u slučaju kasnije potrebe, predupredio postupak naknadnog doregistrovanja delatnosti. Propis o delatnostima i njihovim šiframa je dostupan u svakoj opštinskoj službi u kojoj se vrši registrovanje zanatskih radnji ("preduzetnika").\nŠto se tiče visine osnivačkih udela, veći udeo uz veći broj osnivača omogućiće veći početni kapital zadruzi. Osnivačka sredstva treba da budu dovoljna da omoguće, minimalne početne materijalne uslove za poslovanje zadruge.\nLoša je praksa davanje pismene saglasnosti, odnosno potpisivanja pristupnih izjava, bez upoznavanja sa bitnim činjenicama iz osnivačkih spisa zadruge.\nNa osnivačkoj skupštini se biraju prvi organi upravljanja i direktor. Biranje vršioca direktora na godinu dana je praksa i korisna opreznost, ali nije obaveza. Moguće je da se direktor izabere odmah i sa punim mandatom. Pri tome nije u načelu neprihvatljivo da baš lice koje je uložilo najveću energiju u cilju osnivanja zadruge bude njen prvi direktor. Naročito ako je doraslo odgovarajućim rukovodilačkim obavezama.\nOsnivačka skupština je istorijski trenutak za konkretnu zadrugu. Prikladno je da ima i ne samo radni nego i svečani karakter, da se sačine i trajni zapisi o tom događaju. A to nije samo i onako obavezni zapisnik, već i fotografija osnivača, koja se, na primer, uveličana čuva na javnom mestu, u službenoj prostoriji. Ona bi mogla da bude u budućnosti jedan od znakova samopoštovanja budućih članova zadruge.\nMinimum početnih radnih uslova za zadrugu je manji kancelarijski, prodajni i magacinski ili drugi prostor koji je namenjen uslugama koje su predmet njene delatnosti.\nMinimalno početno opremanje obuhvata osnovnu kancelarijsku opremu uključujući računar, makar starije proizvodnje, zatim inventar koji je potreban za pružanje prvih usluga. Računar je postao neophodno sredstvo za rad, pretpostavka za bilo koje poslovanje. U osnovne uslove za upotrebljivi poslovni prostor uobičajeno spada snabdevanje vodom i električnom energijom, kao i drugi uslovi koji su propisani za vršenje pojedinih delatnosti.\nKnjigovodstveni poslovi koji su u početku neznatni, mogu da budu povereni radnjama ("agencijama") za pružanje knjigovodstvenih usluga. One uz pomoć računara mogu da pružaju takve usluge desetinama radnji i preduzeća, pa su u stanju da njih pružaju i zadrugama.


2001/07/20 16:00 Premijer za kratak rok\nFRI, 20 JUL 2001 16:00:08 GMT\nNovi mandatar savezne vlade iz redova snp-a\nPremijer za kratak rok\nKormilom nove savezne vlade po cetvrti put uzastopno upravljace Crnogorac, mada Dragisi Pesicu, relativno nepoznatom siroj javnosti niko ne prorice dug vijek na mjestu sefa Savezne vlade\nAIM Podgorica, 18.07.2001. godine\nNovi mandatar Vlade SRJ je Dragisa Pesic. Za to mjesto predlozila ga je 15. jula njegova Socijalisticka narodna partija Crne Gore, najjaca parlamentarna opoziciona stranka u Crnoj Gori. Sjutradan se, kako se i ocekivalo, sa tim saglasio i predsjednik SRJ Vojislav Kostunica, cime je konacno stavljena tacka na dvadesetodnevno nagadanja ko ce sastavljati novu saveznu vladu.\nSRJ je, dakle, po cetvrti put uzastopno dobila premijera iz Crne Gore, a treceg po redu iz Socijalisticke narodne partije u svega tri godine. Poslije gotovo vec zaboravljenog Radoja Kontica (u vrijeme jedinstvenog DPS-a), potom esenpeovaca Momira Bulatovica i Zorana Zizica, koji su svoje premijerske karijere zavrsili neslavno, na toj funkciji oprobace se sada i Pesic.\nSastav Pesicevog kabineta uglavnom je poznat, posto je o tome postignut dogovor u Beogradu krajem prosle sedmice, nakon sto su SNP i Demokratska opozicija Srbije potpisali novi koalicioni sporazum. Crnogorskoj koaliciji "Za Jugoslaviju", koju cine Socijalisticka narodna partija, Narodna stranka i Srpska narodna stranka, pripada polovina mandata: osim premijerskog mjesta, i cetiri ministarska. Tri crnogorske stranke dobice ministarstva pravde, privrede, odbrane i resor saobracaja i veza. Dvojica ministara bice iz SNP-a, a po jedan iz Narodne stranke i Srpske narodne stranke. DOS ce takode dobiti cetiri ministarstva i mjesto potpredsjednika Vlade.\nPrema raspolozivim informacijama nekih vecih trvenja oko resora nije bilo, posto je rijec o privremenoj vladi koja prvenstveno treba da omoguci pripreme za buduci Ustav SRJ i nastavi politiku integracije zemlje u me|unarodne ekonomske institucije. Nova vlada tako|e treba da obezbijedi adekvatne politicke i demokratske uslove kako bi se najdalje za desetak mjeseci odrzali novi savezni izbori. Koaliciji "Za Jugoslaviju", prema izjavama njenih celnika, bilo je bitno da se u saveznom kabinetu obezbijedi paritetna osnova i da ne mogu biti preglasani prilikom donosenja odluka kao sto se desavalo za vrijeme vlade Zorana Zizica.\nBuduci premijer, dosadasnji savezni ministar finansija u Vladi Zorana Zizica, u prvoj izjavi za javnost rekao je da njegov kabinet "ne moze biti ogranicenog mandata, jer predstavlja puni izraz volje i saglasnosti politickih cinilaca na saveznom nivou". To ce biti vlada sa punim ustavnim kapacitetom i ovlascenjima, najavio je Pesic.\nNovi mandatar Savezne vlade obznanio je i jednu novinu: koalicionim sporazumom sa Demokratskom opozicijom Srbije predvi|ena je mogucnost veta od strane premijera "na odluke koje ne odgovaraju Crnoj Gori". To pravo ima i potpredsjednik Vlade koji ce biti iz Demokratske opozicije Srbije, rekao je Pesic, izrazivsi nadu da se to pravo nece koristiti.\nIstog dana predsjednik SNP-a Predrag Bulatovic, u intervjuu podgorickim "Vijestima", iznio je nesto drugacije videnje Vlade: "Insistiracu da ova vlada bude privremena. Mandat i prioritet je da se pod njenim okriljem zaokruzi novo videnje odnosa u buducoj federaciji Crne Gore i Srbije. Rok za to je polovina ili kraj avgusta, kako bi se nakon toga naslo rjesenje za katastrofalnu drzavnu krizu i agoniju SRJ koja da se tesko moze duze trpjeti".\nKo je novi predsjednik Savezne vlade? Dragisa Pesic roden je 1954. godine u Danilovgradu. Zavrsio je Ekonomski fakultet u Sarajevu. Do prije dvije godine radio je u privredi na finansijskim poslovima i u dva navrata bio predsjednik Izvrsnog odbora Skupstine opstine Podgorica. Bio je poslanik u Saveznoj skupstini, predsjednik Odbora za budzet Vijeca gra|ana, a 1998. godine izabran je za saveznog ministra finansija. Tu funkciju obavljao je i u Saveznoj vladi premijera Zorana Zizica od novembra prosle godine. Prilikom rascjepa Socijalisticke narodne partije, ciji je predsjednik bio Momir Bulatovic, priklonio se struji Predraga Bulatovica.\nPesica je za mandatara predlozila njegova partija na samom isteku roka za to. Sve do posljednjeg trenutka, prema mnogim medijima, kao glavni favorit za mandatara slovio je Predrag Bulatovic, predsjednik SNP-a. Tvrdilo se da bi ga u toj ulozi rado vidio i jugoslovenski predsjednik Kostunica. Ali, Bulatovic je odbio tu pocast. Ni Kostunica nije uspio da ga privoli da preseli u Beograd.\nZasto se lider SNP-a nije odlucio da zasjedne na premijersku fotelju? To je pitanje mucilo i muci mnoge ovdasnje pobornike zajednicke drzave. Izgleda da je Bulatovicu, iskusnom politicaru, za odluku da ne nastavlja politicku karijeru u Beogradu dovoljna opomena bili su udesi Radoja Kontica, Momira Bulatovica i Zorana Zizica, poznatih po tome sto se kao jugoslovenski premijeri nisu mnogo mijesali u svoj posao. Osim toga, svima se desilo - kada su prestali biti savezni premijeri - da im je politicka karijera strmoglavo posla nizbrdo.\nUz to, Bulatovic i sam priznaje da je SRJ zapala u agoniju i vjerovatno sam lider SNP-a vaga politicke opcije. Cinjenica je da ni SNP vise ne govori o Jugoslaviji bez alternative, (sto je bio slogan Momira Bulatovica) vec i sam Predrag Bulatovic istice da se federacija mora redefinisati. Do tada lider SNP ne zeli sebe izlagati kompromitaciji.\nKonacno, Bulatovicu su jos svjeza sjecanja na prijekore iz Beograda kojima je njegova stranka bila izlozena zbog "Haskog zakona". Zato, sto je sigurno sigurno: bolje ostati u Crnoj Gori, odnosno na celu SNP-a. A i u stranci je, izgleda, opet narusena monolitnost koju najbolje Bulatovic moze da sacuva.\nU Saveznoj vladi ucestvovace i oba SNP-ova politicka saveznika iz Crne Gore. To je za njih veliki dobitak, na cemu treba da budu zahvalni koaliciji sa Bulatovicevim socijalistima. Zanimljivo je da je Narodna stranka bojkotovala proslogodisnje savezne izbore i ne moze se pohvaliti znacajnijim politickim rejtingom. Medutim, primjetno je da se u redovima narodnjaka sve jace rasplamsava ljubav prema Jugoslaviji, koju su prije nekoliko godina nazvali strazarom, narocito od kada im se ukazala sansa da se domognu jednog broja pozicija u federalnoj administraciji.\nPovodom rasprava o formiranju nove savezne vlade narodnjaci su lansirali vijest da bi u toj vladi, koju odavno ne priznaje zvanicna Podgorica, mogla da participira i Demokratska partija socijalista Crne Gore. Od toga ipak nema nista. Predsjednik Izvrsnog odbora DPS-a Miodrag Vukovic izjavio je da njegova stranka nece ucestvovati u formiranju savezne vlade niti je interesuju eventualni federalni izbori.\n"DPS nece izaci ni na kakve savezne izbore, sada i inace, jer smatra da je SRJ potrosena ideja i da rjesenje nije zajednicka drzava, vec savez medunarodno priznatih drzava Crne Gore i Srbije", kazao je Vukovic.\nO tome se ovih dana odredio i crnogorski premijer Filip Vujanovic. Savezna drzava nije garancija kvalitetnih i stabilnih odnosa Srbije i Crne Gore. Naprotiv, ona je bila i ostala izvor nasih sukoba, sto se i pokazalo svih ovih godina, izjavio je Vujanovic Televiziji Crne Gore.\nZbog toga politicki analiticari iz Crne Gore procjenjuju da ni najnoviji savezni premijer nece dugo trositi svoj mandat. Uostalom, i celnici srpske vlasti vise ne skrivaju svoje nezadovoljstvo saveznom vlascu, videci je kao namet koji ne treba Srbiji. U Crnoj Gori su u toku pripreme za referendum o njenom osamostaljivanju. O referendumu se razmislja i u Srbiji. Dragisa Pesic bi se zato, kao savezni premijer, lako mogao naci medu onima koji ce uskoro zakucati eksere u kovceg Savezne Republike Jugoslavije. Ni novouvedeno pravo veta za saveznog premijera tu mu tesko mode pomoci.


NOV I JEFTIN MATERIJAL ZADRŽAVA ULJE ALI PROPUŠTA VODU « Reklamiranje putem sadržaja povoljno, prirodno i efikasno.\nNOV I JEFTIN MATERIJAL ZADRŽAVA ULJE ALI PROPUŠTA VODU\nNano-objekti su najnovija moda u naučnom istraživanju, i nije ni čudo obzirom na broj primena za koje oni mogu biti korisni, kao što su: sistemi za dostavu lekova, laseri, skladištenje podataka i fotovoltaža (električna struja na raskrsnici dve struje). I sada, naučnici istražuju nanočestice kako bi pomogli da se očisti okruženje.\nIstraživači sa Ohio State University uspeli su da oblože komad nerđajućeg čelika sa mikroskopskim česticama koje odbijaju ulje, ali ne i vodu. Rezultujući materijal dopušta samo vodi da prođe iz mešavina vode i ulja, ostavljajući ulje da se sakupi na vrhu kako bi se lako moglo pokupiti i otkloniti. Ovaj novi dizajn koji obećava mogao bi imati opseg potencijalnih upotreba ukoliko bi se mogao razviti do određenih granica, kao što je čišćenje izlivene nafte ili čak otkrivanje ulja pod zemljom. Rezultati su objavljeni u časopisu Nature.\nPriroda često ima odgovore na mnoge probleme ljudi. Listovi lotosa, na primer, veoma su dobri u odbijanju vode, ali ne i ulja, zahvaljujući neravnoj mikroarhitekturi na površini listova. Naučnici su prema tome odlučili da iskoriste ovo kao inspiraciju da razviju materijal koji radi suprotno. Oni su došli na ideju da oblože površinu koja je neravna na sličan način sa molekulima koji imaju surfaktante zakačene za njih, koji se obično koriste kao deterdženti.\nDa bi proizveo ovu grubu površinu, tim je poprskao mrežicu nerđajućeg čelika sa silikonskim nanočesticama, a zatim dodao slojeve molekula označenih sufraktantima od gore. Prema rečima istraživača, ovi materijali su izabrani iz razloga što su i pristupačni i nisu toksični. Iako su napravili samo male kvadrate materijala do sada, tim veruje da bi mogli da proizvedu veće mrežice pa niskoj ceni od 1$ po kvadratnoj stopi.\nTokom njihove istrage, istraživači su takođe otkrili da samo podešavanjem kombinacije slojeva, mogu da proizvedu nanočestice koje privlače ulje nasuprot odbijanju istog, što bi moglo biti korisno za praćenje podzemnih uljanih naslaga.\n„Mi smo proučavali mnogo prirodnih površina, od lišća do krila leptira i kožu ajkule, kako bismo razumeli kako priroda rešava određene probleme,“ rekao je u saopštenju za vesti autor studije Bharat Bhushan. „Sada želimo da idemo izvan toga što priroda radi, kako bismo rešili nove probleme.“\nKolega i ko-autor Philip Brown slaže se sa Bhushan-om: „Priroda dostiže limit onoga što može da učini,“ rekao je. „Kako bismo odbili sintetičke materijale kao što je ulje, treba da unesemo drugi nivo hemije kojem priroda nema pristup.“


Dačić otkriva za Sputnjik: U Banjaluci sa Lavrovom i o Kosovu - 20.09.2018, Sputnik Srbija\nDačić otkriva za Sputnjik: U Banjaluci sa Lavrovom i o Kosovu\nSutra u Banjaluci ću se videti sa ministrom inostranih poslova Rusije Sergejom Lavrovom, kome će domaćin biti predsednik RS Milorad Dodik. Biće to još jedna... 20.09.2018, Sputnik Srbija\npolitika, vesti, sergej lavrov, ivica dačić\n16:43 20.09.2018 (Osveženo: 17:20 20.09.2018)\n© Tanjug / Dragan KujundžićMinistar spoljnih poslova Srbije Ivica Dačić\nSutra u Banjaluci ću se videti sa ministrom inostranih poslova Rusije Sergejom Lavrovom, kome će domaćin biti predsednik RS Milorad Dodik. Biće to još jedna izuzetna prilika da snažno afirmišemo najbolje odnose Rusije sa Srbijom i Srpskom.\n19 Septembar 2018, 17:10\nTo je za Sputnjik izjavio šef diplomatije Srbije Ivica Dačić neposredno pošto je obelodanjeno da će i on sutra imati još jedan susret sa Lavrovom.\nDačić nam otkriva da će jedna od tema svakako biti i Kosovo i Metohija:\n„Biće to prilika da gospodinu Lavrovu ponovo iznesem stav Beograda o pregovorima sa Prištinom. Naš stav je poznat, bez Ruske Federacije ne može biti ni dugoročnog i održivog rešenja za Kosovo i Metohiju. Naravno, razgovaraće se i o daljem razvoju odnosa Rusije i Srbije i Republike Srpske. Još jednom će se pokazati da Srbi u Rusiji vide velikog prijatelja“, rekao je Dačić za Sputnjik.\nMinistarstvo spoljnih poslova je ranije saopštilo da će Dačić sutra posetiti Banjaluku i da će tokom boravka prisustvovati i ceremoniji polaganja kamena temeljca za izgradnju Srpsko-ruskog hrama i kulturnog centra.


Vlada RS-a daje podršku svim ozbiljnim investitorima - Akta.ba\nVlada RS-a daje podršku svim ozbiljnim investitorima\n10.09.2016. 08:47 / Izvor: SRNA\nVlada Republike Srpske opredijeljena je da pruži podršku svim ozbiljnim investitorima i nastavi i intenzivira reformske aktivnosti u oblasti poslovnog okruženja.\nUoči skupa "Republika Srpska - otvorena za biznis" koji će biti održan sutra u Beogradu, Srni je u Vladi rečeno da Republika Srpska ima komparativne prednosti za investiranje u odnosu na druge zemlje, posebno sa stanovišta troškova poslovanja – kroz cijenu električne energije, poreske stope i dobar odnos kvaliteta i cijene radne snage, kao i prednost u smislu logističnih mogućnosti, te potencijal za korištenje prirodnih bogatstava.\n"Strategijom podsticanja stranih ulaganja u Republiku Srpsku 2016-2020. godine" predviđeno je da se potencijalni investitori, za sve potrebne informacije mogu obratiti Ministarstvu za ekonomske odnose i regionalnu saradnju, a na raspolaganju je i portal www.investsrpska.net.\n"Može se reći da je Republika Srpska liberalizovala svoj legislativni okvir po pitanju stranih investicija, posebno kada su u pitanju ulaganja u sektore, jer ograničenja postoje samo za sektor namjenske industrije i medija", navode u Vladi Srpske.\nStranci mogu postati vlasnici nekretina u Srpskoj, ostvarenu dobit strani ulagači mogu slobodno prenijeti u inostranstvo, inostrani kapital u opremi je izuzet od plaćanja uvozne carine i carinskih dažbina sa izuzetkom putničkih kola, automata i mašina za kockanje, a strani ulagači mogu otvoriti račun u bilo kojoj komercijalnoj banci u domaćoj i u konvertibilnoj valuti na teritoriji Republike Srpske.\nZakon o izmjenama i dopunama Zakona o porezu na dobit omogućava umanjenje poreske osnovice za vrijednost izvršenog ulaganja u opremu, postrojenja i nepokretnosti u slučaju kada se ona koriste za obavljanje vlastite registrovane proizvodne djelatnosti.\nU slučaju zapošljavanja na neodređeno vrijeme 30 novih radnika u toku kalendarske godine, predviđeno je umanjenje poreske osnovice za iznos plaćenog poreza na dohodak i doprinosa za te radnike.\nStrana ulaganja su zaštićena i kroz MIGA sistem zaštite, te su sa 41 zemljom potpisani sporazumi o zaštiti i unapređenju investicija, uključujući Srbiju.\nPrema navodima iz Vlade Srpske, posebno je važno naglasiti da je u Srpskoj uveden jednošalterski sistem registracije poslovnih subjekata, da su značajno smanjeni troškovi početka poslovanja, vrijeme i procedure pokretanja poslovanja, a formiran je jedinstven registar poslovnih subjekata i uveden jedinstveni informacioni sistem kojim su uvezane tri ključne institucije u sistem registracije poput Poreske uprave, privrednih sudova i Agencija za posredničke, informatičke i finansijske usluge kao jednošalterske institucije.\nTrenutno se radi na drugoj fazi ove reforme, koja se odnosi na mogućnost onlajn registracije poslovnih subjekata, a planira se pripremiti i zakon o podsticaju zapošljavanja u cilju stimulisanja privrednika za zapošljavanje novih radnika.\nIntenzivno se radi i na saradnji sa lokalnim zajednicama, a pet opština u Srpskoj je dobilo sertifikat o pozitivnom poslovnom okruženju – BFC.\nUz podršku Svjetske banke, uveden je i program brige o postojećim investitorima gdje se putem redovnih posjeta firmama analizira trenutno stanje, prate trendovi, a posebno uslovi poslovanja i prepreke u poslovanju.\nFormiran je i Savjet za strane investitore Republike Srpske u kome se nalaze resorni ministri, predstavnici lokalnih zajednica, velikih stranih investitora i predstavnici Privredne komore Republike Srpske.\nJavnosti je dostupan registar svih dozvola, odobrenja i rješenja koje izdaju republički organi uprave, i to putem registra, dostupnog na portalu www.redoborenja.net na kojem privrednici mogu da postave pitanja iz oblasti poslovanja.\nVlada Republike Srpske svake godine usvaja Akcioni plan zapošljavanja u cilju realizacije mjera Ekonomske politike u oblasti zapošljavanja, a samo u 2016. godini za ove svrhe planirano oko 15 miliona KM za različite projekte.\nIako ima jednu od najnižih zbirnih stopa doprinosa u regionu, do početka iduće godine Srpska planira dodatna smanjenja stopa doprinosa u cilju smanjenja poreskog opterećenja rada.\nU planu su i reforme u oblasti obrazovanja radi povezivanja obrazovanja sa potrebama tržišta rada.\nNa raspolaganju investorima je Vlada RepublikeSrpske sa svim ministarstvima i drugim insitucijama poput predstavništva Republike Srpske u inostranstvu, Investiciono-razvojne banke Republike Srpske, Privredne komore Republike Srpske, te Republičke agencije za razvoj malih i srednjih preduzeća i lokalnih razvojnih agencija\nmašina za kockanje


RTS :: Žandarmima uslovne kazne od po osam meseci zatvora\nHronika Žandarmima uslovne kazne od po osam meseci zatvora\nsreda, 17. apr 2019, 15:41 -> 15:57\nŽandarmima uslovne kazne od po osam meseci zatvora\nViši sud u Beogradu osudio je na uslovne kazne zatvora od po osam meseci sa rokom provere od tri godine sedmoricu žandarma niškog odreda, jer su upotrebom nepotrebne i prekomerne sile isprebijali braću tadašnjih premijera Srbije i gradonačelnika Beograda, Andreja Vučića i Predraga Malog, kao i još dvojicu pripadnika vojne policije, tokom održavanja "Parade ponosa 2014" u Beogradu.\nTo znači da se kazne neće izvršiti ako u roku od tri godine ne počine novo krivično delo.\nOvo je druga prvostepena presuda, jer je prvu, kojom su žandarmi bili osuđeni na uslovne kazne zatvora od šest i osam meseci, prošle godine u junu ukinuo Apelacioni sud i naložio da im se suđenje ponovi.\nI na novu presudu postoji pravo žalbe Apelacionom sudu.\nSedam pripadnika jedinice Žandarmerije iz Niša osuđeno je zbog krivičnog dela zlostavljanje i mučenje u sticaju sa krivičnim delom napad na vojno lice u vršenju vojne službe\nOsuđeni su Predrag Mitrović, Slavko Stojanović, Dragan Savić, Dalibor Đorđević, Zlatko Gigić, Boban Lekić i Mitar Milosavljević.\nSuđenje im je ponovljeno po nalogu Apelacionog suda u Beogradu iz juna prošle godine, kada je isti sud potvrdio oslobađajuću presudu komandantu ovog žandarmerijskog voda Radetu Matiću i pravosnažno ga oslobodio optužbi kojima se teretio da nije preduzeo mere da spreči napad.\nDeo ovog incidenta zabeležio je snimatelj televizije N1 koji su objavili gotovo svi mediji i koji je i dalje dostupan na Jutjubu.\nNa tom video-zapisu od minut i četrdeset pet sekundi, pored ostalog, vidi se kako žandarmi pendrecima tuku više lica i štitovima ih guraju u zid zgrade.\n(sreda, 17. apr 2019, 23:39) - bata [neregistrovani]\nda li bi bili uznemiravani da su prebili obične gradjane ?\n(sreda, 17. apr 2019, 17:10) - Boban [neregistrovani]\nSvako pa i žandarmerija mora da se ponaša u skladu sa zakonom i da bude odgovoran za svoje postupke.\n(sreda, 17. apr 2019, 17:06) - Oliver [neregistrovani]\nNosi casno uniformu\nAko si obukao uniformu moras je casno i nositi, i ne smes da imas ispade kao u ovom nemilom dogadjaju.\n(sreda, 17. apr 2019, 16:55) - Nada [neregistrovani]\nSud je taj koji odlucuje ko je i koliko kriv.\n(sreda, 17. apr 2019, 16:23) - Mina [neregistrovani]\nSvako mora da snosi odgovornost za svoja dela.


Čišćenje kragujevačke vazdušne banje - Stakleno Zvono e-TV magazin\nby Stakleno Zvono · October 1, 2010\nPovodom Svetskog dana čistih planina, radnici meteorološke stanice na Bešnjaji organizovali su veliku akciju čišćenja ove planine. Nakon seče šume na Bešnjaji, nesavesni radnici koji su bili angažovani na ovom poslu, na mnogim mestima ostavili su za sobom dosta smeća koje ne samo da narušava izgled šume već ugrožava samu prirodu, izvore i rečne tokove na kragujevčanima najbližoj vazdušnoj banji.\nUz dobru volju dvadesetak planinara PEK ‚‚Gore‚‚ i PD ‚‚Žeželj‚‚ iz Kragujevca, na više lokacija sakupili su đubre sa lokalnih deponija, oko Doma Šumskog gazdinstva, lovačkih kućica i zgrade nekadašnjeg odmarališta Bešnjaje. Nakon čišćenja divljih deponija, krenulo se i na uređenje česmi gde su sakupljene velike količine plastičnih flaša. Svaki učesnik je dobio par zaštitnih rukavica, a u prikupljanju otpada pomogli su im šumari koji su ih usmeravali na deponije koje su bile sakrivene u šumi. Prikupljeni otpad stao je u preko 170 vreća, što govori da je akcija čišćenja Bešnjaje bila uspešna.\nSvetski dan čistih planina očigledno je bio odlična prilika da se promoviše podizanje javne svesti o očuvanju planina i njihovih prirodnih bogatstava u cilju zaštite i održivog razvoja planinskih područja.\nIzvor PEK “Gora”\nTags: akcijaautomobiliBanjacistocae-otpadeko vestiekologijaKragujevacocistimo srbijuOdrživi razvojplaninariseloSrbijasvetSvetski danvestivoda\nNext story Izveštavanje o životnoj sredini na Mećavniku\nPrevious story Uspešno realizovana šesta kampanja Dan Dunava u Srbiji


Galenika nagrađena čak u tri kategorije na ,,IQVIA Annual Pharma Meeting 2022“ održanom u Beogradu – Galenika\nBeograd, 14. jun 2022. – Na nedavno održanoj konferenciji ,,IQVIA Annual Pharma Meeting 2022“ u organizaciji kompanije IQVIA – globalnog lidera za istraživanje farmaceutskog tržišta – Galenika je osvojila čak tri nagrade, i to u kategorijama Top RX company, Top OTC company, Best OTC launch. Nagrade su dodeljene na bazi analize prodaje u pojedinačnim kategorijama, odnosno tržišne vrednosti na nivou prodaje iz veledrogerija ka apotekama i bolnicama u 2021. godini. Od više od 350 kompanija koje posluju na tržištu Republike Srbije, samo prve tri su dobile nagrade u nekoj od kategorija. Ispred Galenike, nagrade su preuzeli Branko Anđelković, menadžer marketinga za segment lekova koji se izdaju na recept, Nenad Burazor, menadžer prodaje i Milena Ajdačić, vođa tima za analizu tržišta.\nIQVIA je nagrade dodelila u 6 kategorija:\nTop RX company – pokazuje da je kompanija u 2021. godini u segmentu lekova koji se izdaju na recept imala najveću prodaju.\nTop OTC company – pokazuje da je kompanija u 2021. godini u segmentu lekova koji se izdaju bez recepta, dijetetskih suplemenata i medicinskih sredstava imala najveću prodaju.\nBest OTC launch – pokazuje da je brend koji je lansiran u 2021. godini u segmentu lekova koji se izdaju bez recepta, dijetetskih suplemenata i medicinskih sredstava imao najveću prodaju među svim novo lansiranim OTC proizvodima.\nTop RX brand – pokazuje da je brend u 2021. godini u segmentu lekova koji se izdaju na recept imao najveću prodaju.\nTop OTC brand – pokazuje da je brend u 2021. godini u segmentu lekova koji se izdaju bez recepta, dijetetskih suplemenata i medicinskih sredstava imao najveću prodaju\nBest RX launch – pokazuje da je brend koji je lansiran u 2021. godini u segmentu lekova koji se izdaju na recept imao najveću prodaju među svim novo lansiranim Rx proizvodima.\nIQVIA je globalni lider u korišćenju podataka, tehnologije, napredne analitike i ljudske ekspertize kako bi pomogli klijentima da unaprede zdravstvenu zaštitu – i zdravlje ljudi. Zajedno sa kompanijama sa kojima sarađuje, IQVIA omogućava moderniji, efikasniji sistem zdravstvene zaštite i stvara revolucionarna rešenja koja transformišu poslovanje i rezultate pacijenata.\nViše od 20 godina i sa timom od više od 170 posvećenih profesionalaca, IQVIA pruža napredna klinička istraživanja, usluge obrade podataka, konsalting i primarno istraživanje tržišta zajedno sa inovativnom tehnologijom za podršku ključnim poslovnim odlukama u Adriatic regionu.


Novi Sad - Evropska prestonica kulture za tačno 100 dana\nTanjug 5. oktobra 2021. 16:27\nNOVI SAD – Još tačno 100 dana ostalo je do trenutka kada će Novi Sad i zvanično biti Evropska prestonica kulture, podsetila je direkcija ovog projekta i festivala “Kaleidoskop kulture” ovog grada.\nProgramska direktorka projekta „Novi Sad – Evropska prestonica kulture“, Sara Vuletić, zajedno sa timom i saradnicima Fondacije, postavili su brojač koji će svakodnevno prikazivati koliko je ostalo do godine (2022) u kojoj će grad poneti jednu od najprestižnijih evropskih titula.\nOvaj potez je realizovan u duhu iščekivanja titule koja pripada svim građanima Novog Sada, u samom centru grada, na jednom od pet kulturnih središta u procesu rekonstrukije u okviru navedenog projekta.\nU planu je da se ovome uskoro priključe i lokalni umetnici, organizacije i institucije.\nParalelno sa tim, sve do kraja ove godine, širom grada biće predstavljeni kulturni događaji, planirani u okviru osam programskih lukova, koji čine programski koncept 2022. godine, sa sloganom „Za nove mostove“.\nKako je najavljeno krajem juna ove godine, Novi Sad će se kao Evropska prestonice kulture 2022. godine predstaviti sa više od 1500 kulturnih događaja i 4000 lokalnih, nacionalnih i internacionalnih umetnika u spomenutih osam programskih lukova.\nOd toga, više od 1700 evropskih i svetskih umetnika iz preko 45 zemalja pripovedaće priču Novog Sada kroz vizuru zajedničkih evropskih vrednosti i izazova.\nSvečano otvaranje godine titule kao svojevrsna spektakl predstava sa akcentom na spoj nauke i kulture, uz ponosan osvrt na velike srpske naučnike, biće održana 13. januara 2022, na Dočeku 7530.\nZavršetak godine, 31. decembar, označiće zatvaranje titule, takođe simbolično zakazano u okviru Dočeka 2023.\nU ovoj poslednjoj fazi priprema, Novi Sad šalje i poslednji izveštaj Evropskoj komisiji, u želji da postane dobitnik prestižne nagrade „Melina Merkuri“, koja se dodeljuje na osnovu uspešnosti sprovođenja projekta.\nPodsetimo, nakon prethodnog izveštaja 2019. godine, Evropska komisija ocenila je Novi Sad kao jednu od najboljih Evropskih prestonica kulture u toj fazi priprema.


Obama promoviše reformu zdravstvene zaštite\nPredsednik Barak Obama promoviše istorijsku reformu zdravstvene zaštite, dok nove ankete pokazuju da su Amerikanci podeljeni u pogledu predloga koji je predsednik prekjuče potpisao i pretvorio u zakon.\nObama je danas u Ajova Sitiju, na američkom Srednjem zapadu, govorio o značaju reforme, naglasivši da je zakon o reformi zdravstvenog osiguranja sada postao zakon cele zemlje. Za to vreme, američki Senat je usvojio paket izmena novog zakona i uputio ga Predstavničkom domu.\nManjinski republikanci su pokušali da spreče usvajanje paketa nizom amandmana, ali su svi odbijeni. Republikanci se zdušno protive novom zakonu. Ispitivanje javnog mnjenja koje je sproveo Univerzitet Kvinipjak, pokazuje da su Amerikanci generalno podeljeni u pogledu zakona i da se gotovo polovina ispitanika protivi novom zakonu, a da ga 40 odsto podržava.\nKongresne demokrate su istovremeno, posle usvajanja zakona, meta pretnji i napada. Predsednica Predstavničkog doma, Nensi Pelosi i lider republikanske manjine Džon Bejner, izjavili su da takve akcije nemaju mesto u američkoj politici. Lider većine u Predstavničkom domu, Steni Hojer, rekao je da je proteklih dana najmanje deset članova Kongresa dobilo preteće poruke upućene i njima i njihovim porodicama.\nObama potpisao zakon o reformi zdravstvene zaštite\nUsvojena reforma zdravstvenog osiguranja u SAD


Reforme Srbije moraju da postanu nepovratne : Nadlanu.com\nReforme Srbije moraju da postanu nepovratne\nObjavljeno 16. maj 2011. / 09:46:54\nBEOGRAD, 16. maja 2011. (Beta) - Generalni sekretar OEBS-a Mark Perin de Brišambo ocenio je da je put koji je Srbija prešla u procesu demokratizacije pozitivan, ali da je bitno da se započete reforme ukorene i postanu nepovratne.\n"Demokratija nikada nije konačno stanje, već proces unapredjenja učešća gradjana u procesu upravljanja. Činjenica da gradjani Srbije i srpski mediji očekuju brže demokratske reforme za mene je i prirodna i ohrabrujuća", rekao je De Brišambo za Politiku.\nOcenivši da je "put koji je Srbija prešla i impresivan i pozitivan", De Brišambo je, ipak, dodao da je na tom putu "izgubljeno puno vremena".\n"Ono što je bitno jeste to da se reforme koje su započete, ne samo ukorene, već da postanu nepovratne", istakao je De Brišambo.\nOn je ocenio da je jedan od najtežih izazova za zakonodavce uspostavljanje demokratskog sistema pravosudja i da je Srbija i u toj oblasti postigla važan napredak.\n"Od decembra 2009. Misija je pažljivo pratila ove reforme i u velikom broju slučajeva preporučila da se neki od ovih elemenata i promene. Najvažnije je da primećujemo kontinuirani napredak", kazao je De Brišambo.\nmark perin de brišambo


Kosovo traži ravnopravan tretman na regionalnim skupovima\nKosovo je zainteresovano da učestvuje na regionalnim i drugim skupovima i incijativama, ali samo kao nezavisna i suverena država, odnosno da ima ravnopravan status sa drugim zemljama učesnicama, kaže zamenik premijera Kosova Hajredin Kuči.\n„Kosovo je zainteresovano i učestvovaće kao ravnopravna strana, kao i sve druge strane, znači kao ravnopravno i sa istim tretmanom kao druge zemlje. To znači da ne budemo ni u kom smislu u manjem kapacitetu nego bilo koja druga država”, kaže Kuči.\nInače, od proglašavanja nezavinosti učešće Kosova na regionalnim i međunarodnim skupovima je postalo problem za države koje organizuju te skupove, ali i za samu Evropsku uniju koja je u najvećem broju slučajeva organizator regionalnih i međunarodnih konferencija i susreta.\nPolitiički analitičar Agron Bajrami smatra da sastanak u Sarajevu, 2. juna ove godine ima dva problema kada je u pitanju Kosovo: održavanje samita u Bosni koja nije priznala Kosovo i činjenica da je organizator konferencije predsedavajuća EU, Španija koja takođe nije priznala Kosovo.\nMeđutim, nezavisno od toga, Bajrami smatra da će Kosovo svakim danom da se pojavljuje kao sve značajniji činilac u\nSvaki sastanak bez Kosova bi bio neuspešan, zato se i događa ovaj pokušaj da se pronađe rešenje\n„Svedoci smo procesa kojim pokušava da se iznađe rešenje za insistiranje Srbije da Kosovo ne treba da učestvuje na regionalnim sastancima ako nije član delegacije UNMIK-a. Uprkos smetnjama koje imamo zbog takvog stava Srbije, Kosovo ostaje i shvata se kao izuzetno značajan deo regiona. Svaki sastanak bez Kosova bi bio neuspešan, zato se i događa ovaj pokušaj da se pronađe rešenje“, kaže Bajrami.\nBajrami ocenjuje da angažovanje Turske u procesu pronalaženja rešenja za učešće Kosova na samitu u Sarajevu, iako sama nije članica EU, ima jedno objašnjenje.\n“Turska bi mogla da preuzme ulogu pronalaženja formule za učešće Kosova, pošto Španija insistira na stavu o nepriznavanju Kosova i njena komunikacija sa Kosovom je orijentisana prema multilaterali, preko EU, dok bi Turska bez ikakvog problema to mogla da uradi, pošto sem što priznaje Kosovo ona daje veliku podršku nezavisnosti Kosova. Zato pretpostavljam da se na Tursku gleda kao na igrača koji ima mogućnosti da razgovara sa Kosovom, ali se istovremeno smatra i za veoma blisku zemlju sa Bosnom, gde treba da se održi samit“, kaže Bajrami.\nZamenik premijera Kosova Kuči ističe kako još uvek nisu dobili poziv za učešće na konferenciji u Sarajevu.\n„Mislim da ćemo dobiti poziv i očekujem da budemo ravnopravni učesnici i da budemo predstavljeni na visokom vladinom nivou“, kaže Kuči.\nBajrami ističe da ni Španija niti Turska ne mogu da ubede Kosovo da učestvuje na konferenciji u Sarajevu, bez obzira na modalitet njenog predstavljanja, već to mogu da učine velike države članice EU i u prvom redu SAD.\nU utorak su se u Beogradu sastali ministri inostranih poslova Španije, kao predsedavajuće Evropske unije, Srbije i Turske i jedna od tema razgovora su bile pripreme za konferenciju u Sarajevu. Kako su preneli mediji na sastanku nije došlo do dogovora o načinu učešća Kosova na konferenciji, pošto je Srbija ostala pri stavu da Kosovo može učestvovati na međunarodnim i regionalnim konferencijama samo kao UNMIK Kosovo, što predstavnici institucija Kosova energično odbijaju.\nSwoboda: Konferencija u Sarajevu ne bi imala smisla bez Srbije


Oni ističu da se u poslednje vreme, nakon objavljivanja detalja iz predmeta nestalog Bojana Koprene, u medijima navodi da su MUP i Tužilaštvo u ratu, ili da se zaoštravaju odnosi između njih.\n- Radi objektivnog informisanja javnosti obaveštavamo građane Republike Srpske i BiH, da Okružno javno tužilaštvo Banjaluka nije u nikakvom sukobu sa policijom Republike Srpske i da su to slobodne interpretacije novinara ili nekih rukovodilaca MUP RS, koji su se oglašavali u medijima, povodom ovog predmeta – rekli su u tužilaštvu, piše Srpskainfo.\nOni naglašavaju da se u svom radu pridržavaju Ustava i Zakona i da sve svoje odluke donose doslovno primenjujući Krivični zakon RS i Zakon o krivičnom postupku RS.\n- Međutim, ni građani, ni pripadnici MUP RS nisu nikada komentarisali odluke tužilaštva na televiziji i radiju, u novinama ili portalima a naročito nisu sebi dozvoljavali da vrše analizu prikupljenih dokaza, da iznose svoje mišljenje o njima i da na kraju saopštavaju da je odluka tužilaštva nezakonita i slično – istakli su u tužilaštvu.\nDodali su da ovakav neprofesionalan odnos pojedinih policijskih službenika MUP RS prema jednoj, nadasve, ispravnoj i zakonitoj odluci tužioca, može da stvori utisak kod građana da se policija i tužilaštvo sukobljavaju, a što naprosto nije tačno.\n- Molimo, kako građane RS i BiH tako i kolege iz MUP RS da shvate i prihvate da se istrage okončavaju u predmetu, a ne u medijima zbog kojeg se ugled, kako MUP RS, tako i tužilaštva narušava - poručili su iz Tužilaštva.


Erste: Kako čitati odluku Fiča da snizi srpski rejting - Biznis i Finansije\nHome\tVestiBiznis & Finansije\tErste: Kako čitati odluku Fiča da snizi srpski rejting\nErste: Kako čitati odluku Fiča da snizi srpski rejting\nPodbacivanje na fiskalnoj strani smatramo ključnim razlogom za odluku Fiča da Srbiji snizi rejting, navodi Alen Kovač analitičar Erste banke u reakciji na vest da je ova agencija snizila kreditni rejting Srbije na B+ sa stabilnim izgledima, sa ranijih BB- sa negativnim izgledima. “Smatramo da će ova odluka imati negativan uticaj na uslove finansiranja, što postizanje sporazuma sa MMF čini još poželjnijim, u smislu poverenja investitora,” navodi se u saopštenju i dodaje da se od vlade očekuje da ispruči kredibilniji fiskalni okvir a NBS mora pažljivo pratiti razvoj događaja. Mediji navode srpske bankare koji potvrđuju da su na ovakvu odluku stranci reagovali kupovinom erva, što je spustilo dinar na 116 dinara za evro, ali je situacija stabilizovana intervencijom NBS.\nNova 2014 počela je nepovoljnim vestima, od kojih je prvu isporučio Fič. Ta agencija je dodatno smanjila rejting Srbije, spuštajući gas a BB – na B + , ali sa stabilnim izgledima. Njihovo obrazloženje je u skladu sa dobro poznatim problemima,gde je pogoršanje fiskalnih trendova ključni faktor iza ove odluke, navodi Erste.\nTrend javnog duga ide ka učešću od 70% BDP-a ( iznad prosečnog za BB / B) a budžetski deficit ( uključujući troškove restrukturiranje preduzeća) je veći od 7 % BDP-a, što sugeriše da na srednji rok u fiskalnoj politici nedostaju ambiciozniji zahvati. Fiskalne rizike pojačava i očekivani skroman rast BDP-a, uz jednokratne pozitivne rezultate u automobilskoj industriji i poljoprivredi, koji se teško mogu ponoviti što znači da na prihodnoij strani postoje rizici koji se ne mogu nadomestiti jačom domaćom tražnjom koja će naprotiv ostati slaba. Spor napredak u strukturnim reformama, nedostatak podrške MMF- a i povećanje verovatnoće da će biti raspisani prevremeni izbori nesumnjivo su doprineli negativnoj oceni.\nNaše mišljenje? Fiskalnoj politici nedostaje kredibilitet, zbog nedavnog fiskalnog isklizavanja (podbacivanja prihoda) i neuverljivo isplaniranih srednjoročnih ciljeva . Pregovori o novom stend-baj aranžmanu sa MMF-om ( najavljenom za februar ) zato predstavljaju pozitivan pomak. Međutim, da bi se pridobila njegova podrška, verovatno će biti potrebno da se uvedu nove dodatne mere štednje. Naravno, prevremeni izbori podrazumevaju dodatne rizike u smislu ostvarivanja budžetskih ciljeva u 2014. i odložiće napredak na strani reformi, navodi Kovač.\nFinansiranje budžeta u 2014. Se u velikoj meri oslanja na zajam iz bilaterlanih aranžmana (UAE) i svako odugovlačenje u tom poslu moglo bi prisiliti Ministarstvo finansija da se preusmeri ka tržištu evroobveznica, što , s obzirom na okolnosti , podrazumeva mnogo neizvesniju strategiju. Očekujemo da bi u takvom slučaju zahtevi investitora za prinose na obveznice u dolarima porasli, na oko 6 +% . Takođe vidimo oprezniji stav NBS sa ciljem da se kontroliše kurs dinara (naročito imajući u vidu visoku FX komponentu u javnom dugu). Očekujemo da će u prvoj polivini godine kurs dinara biti na nivou od oko 116 dinara za evro, navodi Kovač.\nFič je naveo da očekuje da će u naredne dve godine rast srpskog BDP biti ispod 2% godišnje. Prinos na petogodišnje obveznice Srbije denominovan u dolarima opao je na 4,5% (15, januar) sa 5,5% koliko je bio početkom godine.\nEkonomiktajms navodi da je Fič doneo ovakvu odluku i zbog slabe političke volje da se sprovedu reforme.\nNa pozitivnoj strani navodi se relativno visok prihod po glavi stanovnika i relativno dobri pokazatelji humanog razvoja (stanja zdravstva, obrazovanja i otvorenosti poslovnog ambijenta).\n” Mudis je već smanjio rejting Srbije u julu 2013, tako da ova promena nije došla kao veliko iznenađenje”, izjavio je Tomislav Bajić, šef istraživanja u InterCapital Securities, FT-iju. ” U ovom trenutku možemo očekivati sličan potez iz S & P zbog pogoršanja u sferi javnih finansija. Ali srpske evroobveznice su zabeležile veoma mali pad cene, u rasponu od -0.17 odsto do 0.01 odsto. ”\nAnalitičari regionalne banke Hipo AlpeAdria rekli su da će fiskalna nizbrdica povećati pritisak na srpski dinar, koji je bio ranjiv u poslednjih nekoliko godina, i dovesti do opreznijeg pristupa centralne banke, koja je poslednjih meseci relativno brzo smanjivala svoju referentnu kamatnu stopu.\nFT navodi da bi u ovakvim okolnostima moglo biti pogrešno sazivati vanredne izbore s obzirom nespremnost vlade da pristupi bolnim reformama i i na činjenicu da formiranje nove vlade oduzima dragoceno vreme. Ipak, može se dogoditi da Aleksandar Vučić, zamenik premijera i čovek sa najvećom moći u vladi, iskoristi izbore da preuzme vođstvo i formira vladu koja bi verovatno bila više voljna da sprovede reforme za koje on tvrdi da ih želi. To, međutim, zavisi od toga da li bi njegova Napredna stranka mogla da pobedi sa ubedljivom većinom, što nije sasvim izvesno, zaključuje bloger FT.\nSrbija kupuje dinara da bi ojačala svoju valutu posle odluke Fiča da joj smanji rejting, navodi Blumberg. Dinar je pao za 0,3 odsto, na 116,0341 za evro da bi se oko 13,30 minuta malo podigao na 115,7120. Prinos na obveznice sa rokom dospeća 2020. Denominovanim na dolare popeo se tri baznih poena, ili 0,03 procentni poena, na 5,28 odsto.\nSrpsko ministarstvo finansija saopštilo je da “će nastaviti da insistira na doslednom sprovođenju mera fiskalne konsolidacije”.\n“Bilo je početnih pritisaka na dinar, kada su stranci reagovali na tu odluku kupujući evre, ali je narodna banka intervensiala i smirila pritisak, ” rekao je Blumbergu Ratko Gudurić, zamenik šefa trezora u Vojvođanskoj banci ad u Beogradu, u e-mailu.


Štajnmajer: Niko nije na dobitku od pogoršanja situacije na Krimu - Sputnjik Srbija\nŠtajnmajer: Niko nije na dobitku od pogoršanja situacije na Krimu\n14:46 14.08.2016 Preuzmite kraći link\nNemački ministar spoljnih poslova Frank Valter Štajnmajer pozvao je Moskvu i Kijev da se uzdržavaju od koraka koji bi mogli da dovedu do povećanja napetosti, piše „Velt“.\nPrema rečima šefa nemačke diplomatije, u tako teškom položaju niko nije zainteresovan za dalje zaoštravanje situacije na Krimu.\nNapeta situacija na Krimu izaziva zabrinutost u međunarodnoj zajednici, navodi list „Velt“.\nNakon što je Moskva razmestila na teritoriji poluostrva svoj najnoviji sistem protivraketne odbrane, „sukob između Rusije i Ukrajine“ mogao bi da dobije novi razvoj, smatra ministar.\nMinistar spoljnih poslova Nemačke, koji će se 15. avgusta sastati sa svojim ruskim kolegom Sergejem Lavrovom, izrazio je zabrinutost zbog pogoršanja situacije na Krimu.\n„U tako teškom položaju niko nije zainteresovan za dalje pogoršanje situacije“, izjavio je Štajnmajer. Nemački ministar takođe je pozvao Moskvu i Kijev da se „suzdrže od koraka koji bi mogli da dovedu do povećavanju napetosti“ na poluostrvu.\nsituacija, Štajnmajer, Evropa


Okončanje političkog haosa u Boliviji | Restart Magazin\n15/11/2019 15/11/2019 Urednik\tAnjez, Bolivija, Evo Morales, Juzna Amerika, politika, protesti\nBolivijska privremena vlada i zastupnici stranke bivšeg predsednika Eva Moralesa, koji je u egzilu u Meksiku, postigli su sporazum kasno u četvrtak o održavanju novih izbora, što bi moglo pomoći u rešavanju političke krize u toj južnoameričkoj zemlji.\nNa kasnovečernjoj sednici bolivijskog Senata, predsednica tog doma, članica Moralesove stranke MAS, rekla je da je dogovoreno da se ide prema novim izborima nakon nedelje protesta i nasilja koji su doveli do toga da levičarski čelnik Morales pod pritiskom podnese ostavku u nedelju.\n“Danas jeistorijski dan jer smo uspeli postići dogovor između opozicije i vlade s jedinim ciljem da se održe novi izbori što je pre moguće, kako bi uspostavili mir u našoj zemlji i pre svega obranili demokraciju”, rekla je Monica Eva Copa Murga.\nBolivijska privremena predsednica Jeanine Anez, koja je preuzela dužnost u utorak, ranije je dala naznake da želi popraviti odnose s Moralesovom strankom. Međutim, kazala je da se Morales neće smeti kandidirati na predstojećim izborima.\nMoralesova 14-godišnja socijalistička vlast okončana je u nasilnim protestima nakon optužbi o nameštanju glasova na izborima. Najmanje sedam osoba ubijeno je u sukobima Moralesovih protivnika, pristalica i policije otkako su prvi put izbili protesti pre tri nedelje.\n← Čovek koji je preživeo Aušvic, osvajao Oskare i borio se protiv fašizma\nSAD pozdravile odluku Anjez da preuzme upravljanje Bolivijom →


Zaštitite decu od zagađenog vazduha | Dečji sajt\nZnate li kako da zaštitite i sebe i decu od štetnih čestica iz vazduha\nZagađenje vazduha u Srbiji prethodnih dana ponovo dostiže veoma visoke vrednosti. Od toga da li smo na prvom, četvrtom ili ko zna kom mestu na listi najzagađenijih gradova u svetu, daleko je važnije možemo li i kako da se zaštitimo, a posebno je važno na nađemo način da pomognemo najmlađima da što bezbolnije prođu kroz ovaj period.\nNajzagađeniji grad u regionu je Sarajevo, a u Srbiji u kritična mesta spadaju Beograd, Zaječar, Valjevo, Užice, Niš i, naravno, Bor. Zagađenje izazivaju kako gust saobraćaj, tako i industrija i individualna ložišta, pa građani, pored teških metala, poput olova, kadmijuma, nikla i arsena, udišu i smešu dima, čađi, prašine i kiseline. Sve to, objašnjavaju stručnjaci, može da izazove ozbiljna oboljenja disajnih organa i oštećenja mozga, pa čak i problematično ponašanje dece.\nKada zagađenje kao juče dostigne taj nivo da se vidi golim okom, lekari osetljivim kategorijama, u koju svakako spadaju deca, savetuju da izbegavaju naporne aktivnosti u spoljašnjoj sredini koje su praćene ubrzanim i dubokim disanjem.\nPulmolog dr Tanja Radosavljević izjavila je još u oktobru za TV Prva da su nano maske jedina prava zaštita od aerozagađenja i da obične hirurške maske ništa ne znače. Ona je tom prilikom naglasila da stavljanje vlažnih maramica na usta može da izazove još veći problem, kao i provetravanje kuća, stanova, kancelarija i ostalih zatvorenih prostorija u vreme najvećeg zagađenja.\nZato pratite nivo zagađenja preko aplikacija za mobilne telefone ili sajtova gradskih zavoda za javno zdravlje, i postupajte u skladu sa uputstvima i savetima lekara.\nFoto: babycenter.com, pixabay


Preventivni čas u Ekonomskoj školi – Opština Kula\nObimne količine padavina više neće predstavljati problem za meštane Sivca\nSajam za penzionere, 11. novembra u Kuli\nObjavio u 30. oktobra 2018.\nS obzirom da nam se bliži kampanja 16 dana aktivizma u borbi protiv nasilja nad ženama, direktorka Centra za socijalni rad, Gordana Vakula, inicirala je sastanak sa direktorkom srednje Ekonomske škole, Marinom Džakula, u cilju održavanja preventivnog časa o sprečavanju nasilja u partnerskim odnosima, kao i policijska obuka za samoodbranu.\nDržava je stavila akcenat na sprečavanje nasilja u porodici i jasno podelila nadležnosti i ingerencije između institucija, tako da je uloga Centra za socijalni rad u preventivnom, psihološkom, savetodavnom i pravnom delu jako značajna.\nNa sastanku je dogovoreno održavanje informativnog časa, u utorak 6. novembra, uz učešće obučenog predavača iz Policijske stanice i stručnog radnika Centra.\nSmatramo da je veoma važno podići svest kod učenika ovog uzrasta o partnerskim i porodičnim odnosima, kao i razvijati svest o toleranciji i mirnom rešavanju sukoba.\nCentar za socijalni rad, pored svojih redovnih aktivnosti koje obavlja unutar Centra, puno radi na prevenciji i podizanju svesti o nultoj toleranciji na bilo koji oblik nasilja, izjavila je Vakula.\nOŠ „Veljko Vlahović“ u Kruščiću sredstva od Pokrajine za adaptaciju sanitarnih čvorova


Međunarodni konkurs organizovan na Islandu, iznedrio je mnogobrojna zanimljiva rešenja mobilnih kućica iz kojih se može posmatrati Aurora Borealis.\nPored svog neobičnog pejzaža prožetog vodom, vatrom i ledom, Island privlači mnogobrojne turiste i zbog svog neba. Naime, ova severna zemlja geoloških čuda idealna je za uživanje u pogledu na polarnu svetlost. Imajući upravo ovaj prirodni fenomen na umu, pod pokroviteljstvom Bee Breeders organizovan je međunarodni konkurs sa zadatkom da se osmisli koncept mini kuća u kojima će posetioci moći da u privatnom ambijentu posmatraju ovu neobičnu pojavu na nebu.\nOdabrana lokacija se nalazi u severoistočnom delu Islanda, uz jezero Mivatn, na površini od devet hektara. U okruženju vulkana Krafla i termalnih bazena, jezero je nastalo kao posledica erupcije pre 2300 godina, a danas je okruženo i močvarama koje su takođe stanište vodenih ptica i zajedno čine važan prirodni ambijent od 1975. godine.\nObjekti bez fiksnih temelja\nOd učesnika takmičenja zatraženo je da dostave rešenja koja će podrazumevati organizovanje smeštaja za stalne domaćine, kao i do dvadeset gostiju. Takođe, navedeno je da je potreban jednostavan dizajn pansiona, sa krovnim prozorima, kako bi se omogućio pogled na nebo, kao i da objekti budu bez fiksnih temelja kako bi mogli jednostavno da promene lokaciju po potrebi. Uostalom, na udaljenosti od 200 metra od jezera nije ni dozvoljena izgradnja trajnih objekata. Osim smeštajnih jedinica bilo je potrebno organizovati i prostor za obedovanje, kao i zajednički društveni prostor i štale za deset islandskih konja koji žive na otvorenom tokom cele godine.\nPolarna svetlost reflektuje se na fasadama kuća pa izgledaju kao noćni fenjeri.\nPredlog nazvan „In-Visible“ koji dolazi iz Poljske, čiji niz gostinskih kuća koje u fasadnoj završnoj obradi imaju ogledala i koje su različitih veličina, sa „raštrkanim“ pozicijama na lokaciji, te se tokom noći polarna svetlost reflektuje na njihovim fasadama.\nGlavni objekat se sastoji od zajedničkih prostora i spavaćih soba za domaćine, sa centralnim ulazom koji je zaštićen od vremenskih nepogoda.\nŽiri ističe da je kroz niz impresivnih vizualizacija i crteža ideja dobro ilustrovana, da su forma i materijalizacija adekvatne, a posebno im se dopala i briga autora da novi objekti minimalno utiču na stanje lokacije. Zaključili su i je ideja inovativna, pogodna za datu lokaciju i da je plan moguće realizovati.\nNeobične valovite strukture autora iz Belgije karakterišu dizajn ovog predloga za koji su autori inspiraciju pronašli u kućama Rejkjavika i drugih gradova na Islandu, koje su takođe neretko obložene valovitim metalnim pločama.\nPrema vodiču za islandsku arhitekturu, autora Denisa Johanensona, ovaj stil je evoluirao tokom ranog 20. veka, kada je gvožđe počelo masovnije da se uvozi iz Engleske usled zabrane izgradnje drvenih kuća zbog niza požara u to vreme u Rejkjaviku. Imajući u vidu ovaj prepoznatljiv stil, autori predloženog rešenja su osmislili dizajn objekata u obliku jedra, u kombinaciji metala i špera.\nAutori predloženog rešenja su osmislili dizajn objekata u obliku jedra, u kombinaciji metala i špera.\nPriloženi crteži i vizuali su prema rečima žirija veoma upečatljivi i uverljivi, a žiriju se dopalo i to što su u prijavi ponuđene i realne projekcije troškova i izvodljivosti, zajedno sa prilogom o energetskoj efikasnosti.\nZakrivljene forme objekata nude zanimljive unutrašnje i spoljašnje prostore, a metalna obloga u srebrno-roze boji reflektuje okruženje i zapravo menja svoju nijansu zavisno od boje neba.\nŽiri je bio impresioniran dizajnom španskog tima, te su istakli: “Svi moduli sadrže optimizovano centralno jezgro gde su objekti i privatni prostori zatvoreni, omogućavajući otvaranje cirkulacionih prostora prema pejzažu.“\nSmešteno u kocku koju čine transparentne ETFE jastučne membrane, kompaktno jezgro je okruženo otvorenim prostorom. Energetska efikasnost ETFE u poređenju sa staklom ističe se u pogledu lakoće, toplotne izolovanosti i samoodrživosti.\nKao rezultat primene ETFE, dobijen je lepo dizajniran poluprivatni prostor, čime se ističe u odnosu na druga rešenja. Ipak, postavljeno je pitanje da li se takva predložena lagana struktura može zaista izvesti na ovoj lokaciji, imajući u vidu jake islandske vetrove.\n#Aurora borealis #Bee Breeders #konkurs #krovni prozori #mini dom #mobilni objekti #pansiona #polarna svetlost


U duelu između Srbije i Turske, FIBA se opredelila za srpsku prestonicu, podržavši tako kandidaturu Košarkaškog saveza Srbije i dobro izloženu argumentaciju KSS-a da će Beograd, svojim objektima, organizacijom i gostoprimiljivošću biti odlično rešenje za ovaj spektakl.\nNaši "orlovi" su tako dobili izvrsnu priliku da, predvođeni selektorom Aleksandrom Đorđevićem, pred svojim navijačima izbore plasman u Rio. Ko će im biti rivali - biće poznato 26. januara kada u Ženevi bude održan žreb.\nSamo pobednici pomenuta tri kvalifikaciona turnira, na kojima će učestvovati po šest reprezentacija, izboriće pravo da zaigraju na Olimpijskim igrama.\nNa žrebu će se naći imena sledećih reprezentacija: Srbija, Francuska, Grčka, Italija, Češka, Kanada, Meksiko, Portoriko, Angola, Tunis, Senegal, Filipini, Iran, Japan, Novi Zeland, kao i Letonija, Hrvatska i Liban. Poslednja tri pomenuta tima našla su se u žrebu jer pravila FIBA predviđaju da ukoliko turnir dobije neko od 15 ranije poznatih učesnika kvalifikacija, u žreb se dodaje ekipa koja se našla "ispod crte" na kontinentalnom šampionatu. Kako su Srbija i Italija postali domaćini, otvorila su se dva "evropska" mesta, koja su popunili osmoplasirani i devetoplasirani sa Eurobasketa 2015, Letonija i Hrvatska, dok su Filipini "povukli" još jednog predstavnika šampionata Azije - Liban, koji je bio peti na tom prošlogodišnjem prvenstvu.


Bolje (NATO) pakt nego rat | Politika - miko komentari\nBolje (NATO) pakt nego rat\nBy Ivanjica on 17. фебруара 2016.\nJuče se navršilo 15 godina od terorističkog akta nad autobusom „Niš ekspresa“ koji je prevozio raseljene Srbe do grobnih mesta u svojim mestima dakle su proterani.\nToga 16. februara 2001. godine počinjen jedan od najstrašnijih terorističkih napada na Srbe u kome je poginulo 13 a ranjeno 43 putnika. Napad se dogodio na teritoriji sa koje su nesrećnici prognani a koju je trebalo da obezbeđuje međunarodna okupaciona armada koja je dve godine pre toga bombardovala Srbiju kako bi učinila da planovi terorista postanu stvarnost.\nNorveškki oficir i novinar, oficir KFOR i NATO – Kristijan Kaš, tvrdi da postoje pouzdani dokazi koji ukazuju da je glavni osumnjičeni Fljorim Ejupi bio sredstvo CIA-e da destabilizuju Srbiju, čak i posle pada Slobodana Miloševića.\nNa molbu Srba da ih zaštiti, engleski general Džekson, koji je sa Kušnerom, Klarkom, Tačijem i Čekuom, slavodobitno rukom na ruku proslavljao veliku pobedu nad malom Srbijom, ustvari prevaru kojom su ušli na Kosovo, hladno je odgovorio da on nije tu da ih zaštiti da ostanu nego da im pomogne da odu.\nČinili su u tom cilju brojne zločine nad nezaštićenim narodom da ga zaplaše, demorališu, destabilizuju, te velike Zapadne demokrate, ljudi operisani od morala, bez obraza i bilo kakvih ljudskih osećanja.\nAko se setimo ubistva žetelaca u Starom Grackom, dece u Goraždevcu, brojnih pojedinačnih ubistava i prebijanja, trgovine organima, ubistva srpskih mladića u kafiću u Peći, čak i da nisu direktno učestvovali u njima, kako ih optužuje njihov čovek Kaš, za sve te smrti i prebijanja su odgovorni oni koji su nas bombardovali i stvorili tu monstrum državu Kosovo, odgovorne su sve vlade zemalja koje su priznale nezavisnost Kosova, a najodgovornija je Amerika koja na Kosovu ima bazu Bondstil, a tobože ne može da „sačuva Srbe“ jer nema kuda da prođe, osim Srbijom, a na Kosovo su valjda pali sa Marsa.\nSrbija bi morala da ih javno upozori, ali i pojedinačno, kao i UN koje su se na zaštitu Srba obavezale Rezolucijom 1244, jer sigurnost Srba ne sme da zavisi od dobre volje krvoločnih Zapadnih štićenika niti od omogućavanja NATO da šparta Srbijom i likvidira svakog ko se usudi da kine a vojniku NATO pakta to bude ličilo na pokušaj potezanja oružja.\nSaziv Skupštine koji će biti raspušten za nekoliko dana poslužio je da ratifikuje sporazum sa NATO paktom koji mu daje potpunu slobodu kretanja Srbijom, bez ikakvih materijalnih ili pravnih obaveza i odgovornosti, mogu čak pod firmom „čuvanja Srba na Kosovu“ da upadaju širom Srbije i u privatne kuće, šupe i štale, a gde vojska (okupaciona) prođe najbolje je da tamo nikoga ne bude.\nHitler je Srbiji nudio poštedu i dosta pogodnosti samo da kontroliše prugu Beograd-Solun. Englezi su, međutim, izveli Srbe na ulice i pristupanje Srbije Trojnom paktu je bilo poništeno 27. marta 1941. posle čega je Srbija bombardovana. Međutim, čak i za vreme okupacije, područje severno od Ibra pripalo je Nedićevoj Srbiji, a danas, pošto ga je Petar Stambolić nezakonito pripojio Kosovu i Metohiji, to područje Srbije se lažno naziva „severno Kosovo“.\nNATO pakt nas je, za razliku od Hitlera, prvo bombardovao pa okupirao i prvi put posle 1945. strani vojnici će imati apsolutni prioritet u ovoj državi. I ne samo to nego će Turci, Šiptari, Hrvati i ostali neprijatelji, koji su vojno poraženi i isterani odavde, pod firmom „čuvanja Srba“ dobiti priliku da u uniformama NATO pakta šutiraju ovaj nesrećni narod kako požele.\nSOFA sporazum sa Amerikancima je potpuno nezakonito potpisao nesrećni Vuk Drašković i svaka normalna vlast bi taj privatni sporazum – u cilju ličnog otkupa od Haške tamnice, odbacila, a potpisnika poslala na robiju.\nProšle godine je aktuelna vlast (u koaliciji sa Draškovićem) potpisala IPAP sporazum sa NATO a sada za sve okrivljuju prethodne vlasti, loše naravno, ali koje su ipak imale neku granicu, bar što se tiče „severnog Kosova“ i na kraju istina je da im je zbog nesaradnje oko toga Angela Merkel uzela vlast i dovela naprednjake.\nAli i da je tačno da su sve, pa i Briselske sporazume, potpisali prethodnici, aktuelna koalicija je na vlasti skoro četiri godine i ako im se sporazumi sa NATO nisu dopadali, nisu trebali ni da ih ratifikuju, a najmanje je moralno, legalno i legitimno imala na to pravo Skupština koja postoji još samo nekoliko dana, a gurnula je Srbiju u čeljusti iz kojih će se teško iščupati.\nInače, 150 poslanika je glasalo za ratifikaciju a samo jedan protiv, uz šest koji nisu glasali od njih 250, što predstavlja odnos 1:150, dok bi taj sporazum narod, sasvim sigurno, odbacio sa preko 70%. Pa i kad bi rezultat narodnog izjašnjavanja bio 50:50, iz rezultata glasanja poslanika sasvim je jasno da je odluka Skupštine nelegitimna, jer uopšte ne odražava stavove građana Srbije i kao takva je nedemokratska a time i ništavna.\nKao i sve trenutno neograničene sile i NATO greši i nije svestan da nije dobro da dolazi pod ovakvim okolnostima pozivajući se na odluku donetu posle 4 godine ove vlasti koja za neki mesec ide na izbore.\nTa ratifikacija u neobično vreme je rezlultat želje pojedinaca da nađu spas po svaku cenu, kao da ne znaju da Zapad nema milosti, što im otvoreno pokazuje i ovim pritiskom u vezi radikala koji odgovaraju za događaje iz onog vremena u kome je Nikolić bio zamenik predsednika SRS a Vučić generalni sekretar, dakle odmah iza Šešelja, a daleko ispred ovo troje nesrećnika, i po položaju i po odgovornosti, koje sud sasvim neosnovano potražuje jer je formiran sa drugim zadatkom, što je jasno upozorenje i bivšim radikalima i otuda ova ratifikacija u nedoba, što Zapad prihvata sa zadovoljstvom, ali to već sutra darodavcima neće biti od kakve koristi. Iz klješta Zapada se do sada niko nije iščupao, a čak i močni Putin jedva drži glavu iznad vode i pitanje je još koliko će.\nMlako oglašavanje Rusije u vezi ratifikacije našeg sporazuma sa NATO pokazuje da je Amerika izabrala dobro vreme za pritisak na Srbiju, jer se izgleda Rusija pomirila sa tim da bude proterana iz čitave Evrope, čak tamo do Donbasa, ali ovo nije prvi put da je Srbija ostala sama, ali neće biti ni poslednji da će se obesnici prevariti u svojoj računici bez krčmara.\nE, sad, kakve veze ima opravdavanje ratifikacije sporazuma sa NATO paktom – koji je pre diktat i kapitulacija nego sporazum – sa paljenjem džamija 2008. u Beogradu, sasvim je nejasno, ali posle Kašovih teških optužbi protiv Amerikanaca, red bi bio da se da odgovor na pitanje ko je pobio dečake u Peći i ko je palio džamije u Beogradu.\nUostalom ako to ne učine srpske vlasti nećemo dugo čekati na neku novu knjigu nekog novoosvešćenog oficira KFOR ili NATO, koji će sasvim sigurno doći do saznanja da jedan običan ljudski život nije vredan da planetarni zločin nad srpskim narodom ostane skriven iza gomila laži oličenih u zlikovačkom paru Kristijan Amanpur i Džejmsa Rubina.\nSrpski narod neće pokazivati mišiće, ali da će braniti svoju zemlju i svoje pravo na slobodu, svako ko išta zna iz istorije, ne bi u to trebao da ima bilo kakve sumnje.


Mlaznice i inženjerska rešenja za elektrane: HENNLICH\nMlaznice i inženjerska rešenja za elektrane\nDa li i vi poznajete svoj proces, ali niste sigurni koje mlaznice najviše odgovaraju vašim potrebama?\nInženjeri u elektranama su suočeni sa različitim izazovima. Sa jedne strane, oni moraju garantovati pouzdano i kontinuirano snabdevanje energijom, a sa druge strane, strogi zahtevi standarda po pitanju štetnih emisija stvaraju konstantan pritisak i potrebu za inoviranjem i investiranjem. Osim toga, razvoj tehnologija obnovljivih izvora energije znači da novi konkurenti dolaze na tržište, tako da je neophodno reagovati na vreme i povećati efikasnost procesa.\nNudimo odgovarajuće rešenje za svaku primenu uz pomoć širokog raspona Lechler mlaznica. Svaka elektrana nailazi na sopstvene izazove. HENNLICH nudi inženjerska rešenja mlaznica za elektrane, pri čemu pružamo sveobuhvatne konsultanstke usluge od analize procesa, do rešenja ključ u ruke. Naša stalna razmena iskustva sa inženjerima u elektranama omogućava da brzo reagujemo na potrebe.\nNeke od mogućnosti primena mlaznica prikazane su na narednom dijagramu. Klikom na sliku dijagram će se uvećati:\nU najnovijem katalogu mlaznica možete pronaći rešenje koje odgovara baš Vašim potrebama.\nTroškovi pod kontrolom\nSložićete se da ekstremni ambijentalni uslovi preovladavaju u postrojenjima za prečišćavanje dimnih gasova elektrana. Lechler mlaznice izrađene su od visoko otpornih materijala sa minimalnim habanjem što omogućava rad u ovakvim uslovima. Dug period upotrebe ne samo da umanjuje troškove ponovnih nabavki, već i smanjuje troškove održavanja i obezbeđuje kontinuirani rad bez prekida. Učinite Vaš proces sigurnim bez neočekivanih prekida i zastoja!\nNaš posao je da identifikujemo odgovarajuće rešenje u svakom slučaju, a zatim ga prilagodimo uslovima na licu mesta. Za sve konkretne upite možete nas kontaktirati putem mail adrese aleksandar.pesterac@hennlich.rs ili brojem telefona 011 63 098 17.


Cvijanovićeva i Višković UPUTILI TELEGRAME SAUČEŠĆA povodom pogibije pilota u Srbiji - Srpskainfo\nCvijanovićeva je navela da ju je duboko potresla vijest o pogibiji dvojice pilota Ratnog vazduhoplovstva i protivvazdušne odbrane Vojske Srbije dok su obavljali letačke zadatke.\n– U ime građana Republike Srpske i svoje ime, upućujem Vam izraze najdubljeg saučešća. Molim Vas da porodicama nastradalih prenesete izraze našeg saosjećanja zbog bola koji ih je zadesio – navodi se u telegramu.\nPremijer Republike Srpske Radovan Višković uputio je telegram saučešća predsjedniku Vlade Srbije Ani Brnabić zbog pogibije dvojice pilota Ratnog vazduhoplovstva i protivvazdušne odbrane Vojske Srbije.\n– Sa tugom sam primio vijest o nesreći uzrokovanoj padom aviona `mig 21` kod Malog Zvornika, u kojem su život izgubila dva pilota Vojske Srbije. Molim Vas da porodicama nastradalih pilota prenesete izraze saučešća – naveo je Višković u telegramu.\nPiloti Dejan Krsnik i Zvonko Vasiljević poginuli su juče prilikom pada vojnog aviona “mig 21” u rejonu Malog Zvornika.\nPolitika pilotipogbijaRadovan ViškovićsaučešćeSrbijaŽeljka Cvijanović